CELEX: 32019D2003
Language: sl
Date: 2019-11-28 00:00:00
Title: Izvedbeni Sklep Komisije (EU, Euratom) 2019/2003 z dne 28. novembra 2019 o pooblastitvi Irske, da še naprej uporablja nekatere približne ocene za izračun osnove za lastna sredstva iz naslova DDV za prevoz potnikov do konca leta 2023 (notificirano pod dokumentarno številko C(2019) 8593) (Besedilo v angleškem jeziku je edino verodostojno)

2.12.2019   
               
               
                  SL
               
               
                  Uradni list Evropske unije
               
               
                  L 310/52
               
            
         IZVEDBENI SKLEP KOMISIJE (EU, Euratom) 2019/2003
         z dne 28. novembra 2019
         o pooblastitvi Irske, da še naprej uporablja nekatere približne ocene za izračun osnove za lastna sredstva iz naslova DDV za prevoz potnikov do konca leta 2023
         (notificirano pod dokumentarno številko C(2019) 8593)
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
         po posvetovanju s Svetovalnim odborom za lastna sredstva,
         ob upoštevanju naslednjega:
         
                     (1)
                  
                  
                     V skladu s členom 371 Direktive Sveta 2006/112/ES (2) lahko Irska še naprej oprošča transakcije iz dela B Priloge X k navedeni direktivi, če jih je oprostila 1. januarja 1978. V skladu z navedenim členom je te transakcije treba upoštevati pri določitvi osnove za lastna sredstva iz naslova davka na dodano vrednost (DDV).
                  
               
                     (2)
                  
                  
                     Irska je bila s Sklepom Komisije 2010/5/EU, Euratom (3) pooblaščena za uporabo približnih ocen za naslednjo kategorijo transakcij iz dela B Priloge X k Direktivi 2006/112/ES: prevoz potnikov (točka 10) od 1. januarja 2009 do 31. decembra 2018.
                  
               
                     (3)
                  
                  
                     Irska je v dopisu z dne 30. aprila 2019 zaprosila za pooblastitev Komisije, da še naprej uporablja nekatere približne ocene za izračun osnove za lastna sredstva iz naslova DDV. Irska ne more natančno izračunati osnove za lastna sredstva iz naslova DDV za transakcije iz točke 10 dela B Priloge X k Direktivi 2006/112/ES glede prevoza potnikov. Takšen izračun lahko povzroči neupravičene upravne stroške glede na učinek teh transakcij na skupno osnovo za lastna sredstva iz naslova DDV na Irskem. Lahko pa Irska za izračun za to kategorijo transakcij uporabi približne ocene. Zato bi bilo treba Irsko pooblastiti, da za prevoz potnikov še naprej izračunava osnovo za lastna sredstva iz naslova DDV na podlagi približnih ocen.
                  
               
                     (4)
                  
                  
                     Zaradi preglednosti in pravne varnosti je primerno veljavnost pooblastila časovno omejiti –
                  
               SPREJELA NASLEDNJI SKLEP:
         
            Člen 1
            Za namene izračuna osnove za lastna sredstva iz naslova DDV se Irska pooblasti, da od 1. januarja 2019 do 31. decembra 2023 za prevoz potnikov iz točke 10 dela B Priloge X k Direktivi 2006/112/ES uporabi približne ocene.
         
         
            Člen 2
            Ta sklep je naslovljen na Irsko.
         
         
            V Bruslju, 28. novembra 2019
            
               
                  Za Komisijo
               
               Günther OETTINGER
               
                  Član Komisije
               
            
         
         
            (1)  UL L 155, 7.6.1989, str. 9.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Sklep Komisije 2010/5/EU, Euratom z dne 22. decembra 2009 o pooblastitvi Irske, da uporabi nekatere približne ocene za izračun osnove za lastna sredstva iz naslova DDV (UL L 3, 7.1.2010, str. 19).